 पाकिस्तान चं खराब होंदे हलात च थोड़ा सुधार होआ ब फ्ही बी एह् विश्‍वास करी लैना समझदारी नेईं होग जे साढ़े गोआढ़ च राजनीतिक स्थिरता लेई रस्ता साफ होई गेआ ऐ।  पराने मुक्ख न्यायधीश गी ब्हाल करने कन्नै लंगड़ी होई चुकी दी न्यांऽ प्रणाली गी राह्‌त थ्होई सकदी ऐ परु न्यययिक अज़ादी दा अपने ठेठ एशियन रूपै च ब्हाल होना खबरै इक सुखना रेई जाग।  पाकिस्तान चं हाल च गै होई घटनाएं कन्नै सारे कोला खास सबक एह् थ्होंदा ऐ जे जेकर पाकिस्तान जनेह् नकाम जां नकाम बना करदे देश च स्वाभावक रूपै कन्नै नकाम प्रणाली थमां बचाऽ दे समाधान लेई समाजिक योगदान जरूरी ऐ।  कदें नेईं खत्म होने आह्‌ली राजनीतिक अस्थिरता जेह्‌दे चं समाज दी प्रतिकूल ताकतें दा मिश्रण बी ऐ पर धार्मिक कट्टरवादता शासन करा रदी ऐ।  हांलाके पाकिस्तान च वकीलें दे कोल अपनी कामयाबी दा जश्न मनाने दा कारण ऐ ब फ्ही बी उंदी मेदां भटकी दियां लब्भा रदियां न।  पाकिस्तान च अहाल होई न्यायिक प्रणाली गी हर कोई, किश इक गी छोड़ियै, देश दी बुराईयें दे खलाफ रामबन समझा रदा ऐ।  रहानगी दी गल्ल ते एह् ऐ जे सुनने गी थ्होआ रदा ऐ जे वरिश्ठ वकील ते रटैर जजें दा बी एह, मन्नना ऐ जे मुक्ख न्यायद्यीश चौधरी दे वापस औने कन्नै राज्य च बक्ख-बक्ख संस्थानें गी नकाम प्रणाली दी जेह्‌ड़ी पीड़ सैह्‌न करनी पेई ही, ओह्‌दे थमां राह्‌त थ्होग।  ब नेहा नेईं ऐ ते एह्‌दे लेई दो मसालां नं, इक ते एह् जे पाकिस्तान च संवैधानिक न्यायिक प्रणावी दे समकक्ष ओह्‌दे खलाफ ‘शरिया’ अदालत ऐं।  शरिया दे फैडरल कोर्ट दे कोल एपैक्स कोर्ट पास्सेआ समिर्थत कुसै बी गैरइस्लामिक/इस्लाम बरोधी कनूनें गी नश्ट करने दा अधिकार ऐ।  दूआ, संवैधानिक प्रणानी दे विपक्ख च समानतर न्यायिक प्रणाली दी शक्ति दा किश गै हफ्ते पैह्‌ले निरूपन कीता गेआ जिसलै एनडल्यूएफपी सरकार ने स्वात प्रांत च मकामी तालिबान दे कन्नै इक समझौते उप्पर दस्तखत कीते जेह्‌दे च एह् गल्ल तैह् ही जे चनोई दी प्रांतीय संवैधानिक सरकार धार्मिक न्यांऽ बवस्था गी स्वीकार करी लैग जेह्‌दे कन्नै देश दे विभाग बी प्रभावत होङन। 